Tre U/19-spillere kommer med AaB på træningslejr i stedet for de langtidsskadede førsteholdsspillere.

Jakob Ahlmann, Lukas Spalvis og Donny Gorter er alle ude med langtidsskader, men der er ikke noget, der er så skidt, at det ikke er godt for noget. Med de tre førsteholdsspillere ude er der nemlig blevet plads til tre talenter på AaB's træningslejr i Portugal. De tre heldige er Jannik Pohl og Morten Rokkedal fra U/19-liga holdet og Robert Kakeeto fra Danmarksserietruppen. Jannik Pohl er angriber, og bliver senior til sommer mens forsvarer Morten Rokkedal er senior fra sommeren 2016. 19-årige Kakeeto er midtbanespiller. AaB rejser på træningslejr San Pedro del Pinatar mandag.